Обобщен регионален доклад за качеството на водите за къпане в зоните за къпане на територията на Бургаска област за 2026г.
През 2026г. здравен контрол и мониторинг върху качеството на водите за къпане в официално определените зони за къпане в акваторията на Черно море се извършваше съобразно изискванията на Наредба № 5 от 30 май 2008г. за управление на качеството на водите за къпане и Директива 2006/7/ЕО.

РЗИ-Бургас извършва мониторинг на водите за къпане в зоните за къпане в акваторията на Черно море, утвърдени на територията на Област Бургас. Мониторингът се осъществява съгласно изготвен график за пробонабиране в 49 зони за къпане в района от гр. Обзор до с. Синеморец в периода от 11.05.2026г. до 21.09.2026г. В три от зоните за къпане сезонът за къпане е обявен от 15 май до 30 септември, в единадесет зони сезонът за къпане е от 15 юни до 15 септември и в останалите тридесет и пет зони за къпане – сезонът за къпане е от 1 юни до 30 септември. 

Съгласно утвърдения график за мониторинг на водите за къпане за сезон 2026г., са взети 445 проби води за къпане (морска вода) за анализ по микробиологични показатели „ешерихия коли“ и „чревни ентерококи“. 
Всички проби съответстват на изискванията на Наредба № 5 от 30 май 2008 г. за управление на качеството на водите за къпане. 

Изследвани са също 16 проби за наличие на салмонела (Sall.) и НАГ вибриони през месеците юли и август, като същите не се установяват във взетите проби. Пробите са взети в зони за къпане с най-голям риск от замърсяване на водите, съгласно изготвен график за мониторинг.
По физико-химични показатели е измерена температурата на водата през месец август на 100 проби.

Във връзка с постъпило уведомление за откриване на обекти с обществено предназначение – морски плаж е взета една проба морска вода от зоната за къпане на новият плаж, като същата съответстват на Наредба № 5 от 30 май 2008 г. за управление на качеството на водите за къпане. 

Във връзка с постъпила в РЗИ-Бургас жалба за замърсяване на морската вода в района на морски плаж „Свети Влас – изток“, беше извършено извънредно пробонабиране (извън мониторинга) на 05.08.2026г. и 10.08.2026г. от водите за  къпане прилежащи към морски плаж „Свети Влас – изток“, който е част от утвърдената зона за къпане – „Централен плаж гр. Св. Влас“, Община Несебър. След проведените анализи по микробиологични показатели се установиха стойности превишаващи задължителните, посочени в Наредба № 5 от 30 май 2008г. за управление на качеството на водите за къпане.

Предвид резултатите е направено заключение, че замърсяването може да доведе до неблагоприятно въздействие върху качеството на водите за къпане и крие риск за здравето на къпещите се. Издадена е Заповед №РД-03-11/12.08.2026г. на Директора на РЗИ-Бургас за временна забрана за къпане във водите за къпане, прилежащи към морски плаж „Свети Влас – изток“, част от утвърдената зона за къпане – „Централен плаж гр. Св. Влас“, община Несебър. Заповедта е връчена на наемателя на морския плаж на 12.08.2026г.
След установеното несъответствие в качествата на водите за къпане прилежащи към морски плаж „Свети Влас – изток“, на 12.08.2026г. е извършено контролно пробонабиране. Резултатите от изпитването показват значително понижение на стойностите по микробиологични показатели „ешерихия коли“ и „чревни ентерококи“, съгласно Наредба № 5 от 30 май 2008г. за управление на качеството на водите за къпане.

На 14.08.2026г. и на 17.08.2026г. е извършено ново контролно пробонабиране от водите за къпане прилежащи към морски плаж „Свети Влас – изток“, за анализ по микробиологични показатели (ешерихия коли, чревни ентерококи), съгласно Наредба №5 от 30 май 2008 г. Резултатите от изпитването по микробиологични показатели (ешерихия коли, чревни ентерококи), показват съответствие с изискванията, определени в Наредба № 5 от 30 май 2008 г.
Във връзка с установени стойности по микробиологични показатели „ешерихия коли“ и „ентерококи“  в съответствие с Наредба № 5 от 30 май 2008г. за управление на качеството на водите за къпане в две последователни проби от водите за къпане прилежащи към морски плаж „Свети Влас – изток“, Директора на РЗИ-Бургас е издал Заповед №РД-01-77/19.08.2026г. за отмяна на Заповед №РД-03-11/12.08.2026г. за временна забрана за къпане във водите за къпане, прилежащи към морски плаж „Свети Влас – изток“, част от утвърдената зона за къпане – „Централен плаж гр. Св. Влас“, община Несебър, считано от 15:00 часа на 19.08.2026г.

В предвид установеното замърсяване на водите за  къпане прилежащи към морски плаж „Свети Влас – изток“, който е част от утвърдената зона за къпане – „Централен плаж гр. Св. Влас“, Община Несебър, с цел установяване разпространението на замърсяването, бяха взети извън мониторинг 20 проби от водите за къпане за анализ.
По постъпили сигнали и жалби на граждани (извън тази за замърсяване на морски плаж „Свети Влас – изток), са взети 10 проби за анализ. Резултатите от изпитването по микробиологични показатели „ешерихия коли“ и „чревни ентерококи“ съответстват на Наредба №5 от 30 май 2008г.
През сезон 2026г. в регистъра на обектите с обществено предназначение, контролирани от РЗИ-Бургас е вписан 1 морски плаж. Същия е отдаден под наем и е представена „схема за поставяне на преместваеми обекти“, която е одобрена от Министерството на туризма. 
В края на сезона морските плажове вписани в регистъра на обектите с обществено предназначение, контролирани от РЗИ-Бургас са 96. 
Издадени са две предписания за представяне на „схема за поставяне на преместваеми обекти“ одобрена от Министерството на туризма, по уведомление за промяна в данните и обстоятелствата на вписани морски плажове в регистъра на обекти с обществено предназначение, контролирани от РЗИ-Бургас.

През сезона за къпане на 2026г. бяха извършени общо 205 проверки на морски плажове, разпределени по следнияте видове:

- 81 тематични проверки във връзка с готовността на морските плажове за сезон 2026г.;

- 98 текущи проверки по държавен здравен контрол;
- 25 проверки по насочен контрол във връзка с постъпили жалби и сигнали на граждани.

- 1 проверка във връзка с уведомления за откриване на обекти с обществено предназначение – морски плаж;
Постъпили са 56 жалби от граждани свързани със съмнения за качествата на водите за къпане, за изтичане на отпадни води в райони на морски плажове, за чистотата на пясъчните ивици, както и за недостъпни санитарни помещения. От жалбите 20 бр. са пренасочени към други институции за решаване по компетентност.
Информация за качеството на водите за къпане се подаваше регулярно на интернет страницата на РЗИ-Бургас https://rzi-burgas.bg/kachestvo-na-vodite/.

